**Létesítményfenntartó szakmérnök és szakember szakirányú továbbképzés**

**a Szent István Egyetem Gépészmérnöki Karán**

**Létesítményfenntartó szakmérnök és szakember szakirányú továbbképzés**t indít.a Szent István Egyetem Gépészmérnöki Kar, Épületgépészet*,* Létesítmény- és Környezettechnika Tanszéke  a 2017/2018 tanév tavaszi félévében

**A képzés célja**: létesítménygazdálkodással kapcsolatos ismeretek elsajátítása és elmélyítése a létesítmények gazdaságos működtetéséhez szükséges műszaki (építészeti/épületszerkezeti, épületgépészeti és energetikai rendszerek, a létesítmények műszaki szolgáltatásai), valamint menedzsment és létesítménygazdálkodás területei, eszközei és módszerei területeken.

**A szakirányú továbbképzésre való felvétel feltételei:**

* **Létesítményfenntartó szakmérnöknek** műszaki képzési területenelsősorban gépészmérnöki, építő és építészmérnöki, illetve egyéb mérnöki területeken szerzett főiskolai, BSc vagy MSc szintű végzettséggel
* **Létesítményfenntartó szakembernek** Műszaki- vagy gazdaságtudományok, műszaki menedzseri területen szerzett főiskolai, BSc vagy MSc szintű végzettséggel

lehet jelentkezni.

**A képzés időtartama**: 2 félév, melyfélévente 5-6 alkalommal szervezett, két-két napos (péntek-szombati) kötött elfoglaltságot jelent.

**A képzés helyszíne**: SZIE, Gépészmérnöki Kar, Gödöllő

**A képzés költsége:** 180 000 Ft/félév.

**A szakképzettség megszerzéséhez összegyűjtendő kreditek száma**: 60 kredit

Részletes információ, és a jelentkezési lap megtalálható a kari **www.gek.szie.hu/szakmernok** vagy a tanszéki honlapon: **http://ep-let.gek.szie.hu/content/szakmérnök.**

Érdeklődni és a részvételi szándékot jelezni az alábbi elérhetőségeken lehet:

**Dr. Szabó Márta egyetemi docens, szakfelelős** ([**szabo.marta@gek.szie.hu**](mailto:szabo.marta@gek.szie.hu))**, és**

**Urbán Bernadett (**[**urban.bernadett@gek.szie.hu**](mailto:urban.bernadett@gek.szie.hu)**), +36 28 522000/2111 mellék.**

Jelentkezést vagy korábbi előzetes jelentkezés megerősítését, az elérhetőség és a költségvállalás megadásával, legkésőbb **2018. február 13-ig** a SZIE Gépészmérnöki Kar Környezetipari Rendszerek Intézet, Épületgépészet, Létesítménymérnöki- és Környezettechnika Tanszék, Dr. Szabó Márta, 2103, Gödöllő, Páter Károly u. 1. címre várjuk.

**Az első konzultáció várható időpontja 2018. február második fele.**

A beiratkozáshoz szükséges dokumentum a kari (**www.gek.szie.hu/szakmernok)** vagy a tanszéki (**http://ep-let.gek.szie.hu/content/szakmérnök)** honlapról letölthető.

A képzés a tanterv szerinti félévvégi vizsgákkal, illetve államvizsgával zárul. Az oklevél megszerzésének feltétele egy elfogadott témavázlatnak megfelelő diplomadolgozat elkészítése, és az abban foglaltak államvizsgán történő ismertetése illetve megvédése.

A képzés során elsajátítandó tudáselemek, illetve ismeretek és kompetenciák:

* Létesítmények műszaki, épületgépészeti rendszereinek ismerete (Fűtéstechnikai, légtechnikai, klímatechnikai, vízellátó, világítástechnikai rendszerek)
* energiagazdálkodási ismeretek
* létesítményekkel kapcsolatos gazdálkodási valamint menedzsment ismeretek (Létesítménygazdálkodás, ingatlangazdálkodás, Épületfelügyeleti rendszerek, Projektmenedzsment, Információmenedzsment, Kockázatmenedzsment, Vezetés szervezés)
* Szolgáltatástechnika és szolgáltatásgazdálkodás

A végzett hallgatók képesek lesznek a létesítmények működésének átlátására, a gazdaságos működtetéshez szükséges szükségletek felmérésére, erőforrások és szolgáltatások racionalizálására, irányítására.

A képzés témái, tantárgyai:

A képzés 2 ismeretköre a műszaki és a gazdálkodási/menedzsment ismeretek.

* Épületek, Épületszerkezetek, épületfelújítás
* Épületfizika és BKM
* Szolgáltatástechnika
* Légtechnika és klímatechnika
* Fűtéstechnika
* Vízellátás, csatornázás
* Világítástechnika
* Energiagazdálkodás
* Létesítménygazdálkodás
* Projektmenedzsment
* Fejezetek az alkalmazott menedzsmentből
* Ingatlangazdálkodás
* Szakdolgozat